TIV: Rossiya Yadro qurolini taqiqlash haqidagi shartnomaga qo‘shilmoqchi emas

Rossiya tashqi ishlar vaziri Sergey Lavrov Moskva Yadro qurolini taqiqlash haqidagi shartnomaga qo‘shilmoqchi emasligini ma’lum qildi, deb yozadi “Gazeta.ru”.

Bu haqda u BMT Xavfsizlik kengashi majlisidagi nutqida aytib o‘tdi.
“Rossiya Yadro qurolini taqiqlash haqidagi shartnomaga qo‘shilmoqchi emas. Yadro qurolini to‘liq yo‘q qilish umumiy va to‘liq qurolsizlanish kontekstida, barcha uchun, shu jumladan yadro quroliga ega bo‘lganlar uchun teng va bo‘linmas xavfsizlik ta’minlanishi sharoitidagina amalga oshishi mumkinligidan kelib chiqamiz, bu esa Yadro qurolini tarqatmaslik haqidagi shartnomada ko‘zda tutilgan”, — dedi Lavrov.